Johanna Roos

Johanna Roos (sündinud 25. juulil 2001 Pärnus) on eesti kultuurikriitik, fotograaf, ajakirjanik ja kirjanik.

 Haridus 
Ta on lõpetanud 2024. aastal Tartu Ülikooli bakalaureuseõppe eesti kirjanduse erialal ja alustanud seejärel õpinguid Tartu Ülikooli kultuuriteaduste instituudis eesti kirjanduse magistrantuuris.

 Karjäär 
2020.–2021. aastal töötas ta Pärnu Postimehe ajakirjanikuna. Roos on tegutsenud ka vabakutselise (kultuuri)ajakirjaniku, filmi-, teatri- ja kirjanduskriitikuna.

Lisaks sellele on Johanna Roos alates 2012. aastast tegutsenud foto- ja videograafina. Ta töötab nii portree-, pressi- kui ka sündmusfotograafina. 

 Kirjanikuna 
pisi|Johanna Roos 2025. aastal autorite raamatulaadal Eesti Rahva Muuseumis
Luulega debüteeris ta ajakirjas Vikerkaar, lisaks on tema ilukirjanduslikud tekstid ilmunud LoomingusSisukord, Looming 10/2024 (vaadatud 28.04.2025). Teda huvitavad kirjanduses piiriületused, (keskkonna)taju, afektiivsus, kehalisus. Oma loomingus tegeleb ta peamiselt teemadega, mis on seni ühiskonnas ja ka kirjanduses stigmatiseeritud – nende hulka kuuluvad näiteks menstruatsioon ja muud kehavedelikud/protsessid, vaimne ja füüsiline vägivald, seksuaalsus.

2025. aasta märtsis ilmus Kastani Tänava Kirjastuses Johanna Roosi debüütluulekogu "Tsükkel" (toimetaja Carolina Pihelgas, kujundaja ja illustraator Anna-Liisa Sääsk).

 Tunnustus 
 2025 Siuru stipendium"Kirjanike liidu Siuru stipendiumi pälvis Johanna Roos", ERR, 11.06.2025 (vaadatud 11.06.2025)
 2025 Betti Alveri kirjandusauhind"Betti Alveri kirjanduspreemia pälvis Johanna Roos", ERR, 24.11.2025 (vaadatud 24.11.2025)
 2025 Pärnumaa aasta noor kultuuritegija

 Looming 
 Luule 
 "Võiks ju jt luuletusi", Vikerkaar, nr 9, 2024.
 "Ma ei mahu kandilisusesse ära jt luuletusi", Looming, nr 10, 2024.
 "Tsükkel", Kastani Tänava Kirjastus, 2025 (toimetanud Carolina Pihelgas, illustreerinud Anna-Liisa Sääsk).

 Proosa 
 "Normaalsed inimesed", Vikerkaar, nr 3, 2025.

 Arvustusi 
 "Film, mis teeb ilusaks", (Anna Hintsi "Savvusanna sõsarad"), Tartu Postimees, aprill 2023.
 "Olemise õõv ja ilu", (Kirill Havanski lavastus "Mis saab siis, kui meid enam ei ole?"; Tartu Uus Teater), Tartu Postimees, aprill 2023.
 "Naise keha – ühtaegu enda ja kõigi teiste oma", (Hanna Brotheruse "Mu ainus kodu"), Postimees, november 2023.
 "Keha peab (keskkonna)tundlikku monoloogi", (Carolina Pihelgas "Lõikejoon"), Müürileht, juuli 2024.
 "Sütitajad": keha kui erogeenne poliitradiaator”, (Sveta Grigorjeva "Sütitajad"), ERR-i Kultuuriportaal, jaanuar 2025.
 "Võõrdunud kehapaaride küla", (Piret Jaaks "Põdravalgus"), Sirp, aprill 2025.

 Viited 

Välislingid
 Maia Tammjärv, "Kiirkohting: Johanna Roos", Müürileht, 7. aprill 2025 (intervjuu)
 "Johanna Roosi debüütluulekogu vaatleb menstruatsioonitsüklit läbi kirjanduse", ERR, 18.03.2025

Kategooria:Eesti ajakirjanikud
Kategooria:Eesti kirjanikud
Kategooria:Eesti kriitikud
Kategooria:Eesti fotograafid
Kategooria:Tartu Ülikooli humanitaarteaduste ja kunstide valdkonna vilistlased
Kategooria:Sündinud 2001